पुलिस ज्यादती से नहीं हुई फैज की मौत  
मुंबई सीरियल ब्लास्ट की पूछताछ दौरान फैज उस्मानी नाम के शख्स की मौत दिल का दौरा पड़ने से हुई। ये बात पोस्टमॉर्टम रिपोर्ट में सामने आई है।
मुंबई सीरियल ब्लास्ट की पूछताछ दौरान फैज उस्मानी नाम के शख्स की मौत दिल का दौरा पड़ने से हुई। ये बात शुरुआती पोस्टमॉर्टम रिपोर्ट में सामने आई है। इससे पहले सीटी स्कैन रिपोर्ट में भी नेचुरल डेथ की बात कही गई थी।  डॉक्टरों ने कहा था कि उसकी मौत हाईपर टेंशन की वजह से हुई। पोस्टमॉर्टम रिपोर्ट के मुताबिक उस्मानी के दिमाग में खून का थक्का जमा हो गया था। अस्पताल के डॉक्टरों के मुताबिक उसका ब्लड प्रेशर काफी बढ़ गया था जिसके चलते दिमाग में काफी खून जमा हो गया। पोस्टमॉर्टम रिपोर्ट में कहा गया है कि उस्मानी के शरीर पर चोट का कोई भी निशान नहीं है लेकिन परिवार वालों का आरोप है कि क्राइम ब्रांच ने फैज से पूछताछ के दौरान ज्यादती की जिससे उसकी तबीयत बिगड़ गई और उसकी मौत हो गई। इस बीच सरकार ने इस मामले की सीबीसीआईडी जांच के आदेश दे दिए हैं।